ประกาศกรมการค้าภายในประกาศกรมการค้าภายในเรื่อง หลักเกณฑ์ วิธีการและเงื่อนไขการแจ้งข้อมูลเกี่ยวกับคลังสินค้า ไซโลและห้องเย็นที่เก็บรักษาสินค้าเฉพาะแก่บริษัทในเครือ อาศัยอำนาจตามความในมาตรา๔๔ มาตรา ๔๕ มาตรา ๔๖ และมาตรา ๔๗ แห่งพระราชบัญญัติคลังสินค้า ไซโล และห้องเย็นพ.ศ. ๒๕๕๘ อธิบดีกรมการค้าภายในออกประกาศไว้ ดังต่อไปนี้ข้อ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๒ ให้ผู้มีคลังสินค้า ไซโลหรือห้องเย็นที่เก็บรักษาสินค้าเฉพาะแก่บริษัทในเครือโดยรับบำเหน็จเป็นทางการค้าปกติต้องแจ้งข้อมูลเกี่ยวกับชื่อและที่อยู่ของตน สถานที่เก็บ พื้นที่ ขนาดและความจุของลังสินค้า ไซโล หรือห้องเย็นรวมทั้งชื่อและสถานที่ทำการของบริษัทในเครือที่ฝากเก็บสินค้าต่อพนักงานเจ้าหน้าที่ภายในสามสิบวันนับแต่วันที่เริ่มประกอบกิจการตามแบบการแจ้งข้อมูลเกี่ยวกับคลังสินค้า ไซโล หรือห้องเย็นที่เก็บรักษาสินค้าเฉพาะแก่บริษัทในเครือท้ายประกาศนี้พร้อมเอกสารหรือหลักฐานซึ่งรับรองวามถูกต้อง ดังต่อไปนี้(๑)หนังสือรับรองนิติบุคคลฉบับนายทะเบียนให้คำรับรองและออกให้ไม่เกินหกเดือนของผู้มีคลังสินค้า ไซโล หรือห้องเย็น และบริษัทในเครือที่ฝากเก็บสินค้าทุกแห่ง(๒)สำเนาบัญชีรายชื่อผู้ถือหุ้นของผู้มีคลังสินค้า ไซโล หรือห้องเย็น(๓)สำเนาบัญชีรายชื่อผู้ถือหุ้นของบริษัทในเครือที่ฝากเก็บสินค้าทุกแห่งข้อ๓ การแจ้งข้อมูลตามข้อ ๒ ให้ยื่น ณสถานที่ราชการ ดังต่อไปนี้(๑)กรณีมีสำนักงานตั้งอยู่ในกรุงเทพมหานคร ให้ยื่น ณ กรมการค้าภายใน กระทรวงพาณิชย์(๒)กรณีมีสำนักงานตั้งอยู่ในจังหวัดอื่น นอกจากกรุงเทพมหานคร ให้ยื่น ณสำนักงานพาณิชย์จังหวัดแห่งท้องที่ที่สำนักงานตั้งอยู่การแจ้งข้อมูลตามวรรคหนึ่งจะแจ้งโดยทางไปรษณีย์ลงทะเบียนตอบรับ ทางโทรสาร หรือทางข้อมูลอิเล็กทรอนิกส์ก็ได้โดยให้ถือวันที่ได้ประทับตราประจำวัน ณ ที่ทำการไปรษณีย์ต้นทางเป็นวันแจ้ง ในกรณีที่แจ้งทางโทรสารจะถือวันที่ได้รับโทรสารเป็นวันแสดงเจตนาในการแจ้งในกรณีการแจ้งทางข้อมูลอิเล็กทรอนิกส์ให้ถือวันที่ข้อมูลอิเล็กทรอนิกส์ได้เข้าสู่ระบบข้อมูลของกรมการค้าภายในกระทรวงพาณิชย์ เป็นวันแสดงเจตนาในการแจ้งการแจ้งทางโทรสารตามวรรคสองจะสมบูรณ์ก็ต่อเมื่อผู้มีคลังสินค้าไซโล หรือห้องเย็นที่เก็บรักษาสินค้าเฉพาะแก่บริษัทในเครือโดยรับบำเหน็จเป็นทางการค้าปกติได้ส่งต้นฉบับให้พนักงานเจ้าหน้าที่แล้วให้ผู้มีคลังสินค้าไซโลหรือห้องเย็นที่เก็บรักษาสินค้าเฉพาะแก่บริษัทในเครือโดยรับบำเหน็จเป็นทางการค้าปกติตามวรรคหนึ่งที่ประสงค์จะแจ้งทางข้อมูลอิเล็กทรอนิกส์ลงนามในบันทึกแสดงความตกลงในการแจ้งทางข้อมูลอิเล็กทรอนิกส์ตามหลักเกณฑ์และวิธีการที่อธิบดีกำหนดข้อ๔ เมื่อพนักงานเจ้าหน้าที่ได้รับข้อมูลตามข้อ๒ แล้ว ให้ตรวจสอบข้อมูลและเอกสารหรือหลักฐานให้ถูกต้องครบถ้วนกรณีข้อมูลหรือเอกสารหรือหลักฐานไม่ถูกต้องหรือไม่ครบถ้วน ให้พนักงานเจ้าหน้าที่สั่งให้ผู้แจ้งแก้ไขเพิ่มเติมข้อมูลหรือจัดส่งเอกสารหรือหลักฐานให้ถูกต้องและครบถ้วนภายในสามสิบวันนับแต่วันที่ได้รับคำสั่งดังกล่าวกรณีที่ผู้แจ้งไม่ดำเนินการภายในระยะเวลาที่กำหนดตามวรรคหนึ่งให้พนักงานเจ้าหน้าที่คืนข้อมูลที่แจ้งให้แก่ผู้แจ้งพร้อมทั้งแจ้งเป็นหนังสือถึงเหตุแห่งการคืนให้ทราบด้วยโดยให้ถือว่าผู้มีคลังสินค้า ไซโล หรือห้องเย็นที่เก็บรักษาเฉพาะแก่บริษัทในเครือโดยรับบำเหน็จเป็นทางการค้าปกติไม่ได้แจ้งข้อมูลตามข้อ๒กรณีที่พนักงานเจ้าหน้าที่เห็นว่าข้อมูลและเอกสารหรือหลักฐานถูกต้องและครบถ้วนให้พนักงานเจ้าหน้าที่ออกใบรับรองการแจ้งตามแบบใบรับรองท้ายประกาศนี้ เพื่อเป็นหลักฐานแก่ผู้แจ้งโดยพลันข้อ๕ ในกรณีที่มีการเปลี่ยนแปลงข้อมูลตามที่ได้แจ้งไว้ตามข้อ๒ หรือประสงค์จะเลิกกิจการหรือโอนกิจการไปให้บุคคลอื่น ให้ผู้มีคลังสินค้า ไซโลหรือห้องเย็นที่เก็บรักษาสินค้าเฉพาะแก่บริษัทในเครือโดยรับบำเหน็จเป็นทางการค้าปกติแจ้งข้อมูลที่มีการเปลี่ยนแปลง หรือข้อมูลการเลิกกิจการหรือข้อมูลการโอนกิจการ แล้วแต่กรณี ต่อพนักงานเจ้าหน้าที่ ณ สถานที่ราชการตามข้อ๓ ภายในสามสิบวันนับแต่วันที่มีการเปลี่ยนแปลงข้อมูล เลิก หรือโอนกิจการตามแบบแจ้งการเปลี่ยนแปลงข้อมูลเกี่ยวกับคลังสินค้า ไซโล หรือห้องเย็นที่เก็บรักษาสินค้าเฉพาะแก่บริษัทในเครือท้ายประกาศนี้พร้อมเอกสารหรือหลักฐานซึ่งรับรองความถูกต้อง ดังต่อไปนี้(๑)หลักฐานเกี่ยวกับการเปลี่ยนแปลงข้อมูลตามที่ได้แจ้งไว้ หรือ(๒)หลักฐานเกี่ยวกับการเลิกกิจการ หรือ(๓)หลักฐานเกี่ยวกับการโอนกิจการไปให้บุคคลอื่นในกรณีที่ผู้รับโอนกิจการของผู้มีคลังสินค้าไซโลหรือห้องเย็นที่เก็บรักษาสินค้าเฉพาะแก่บริษัทในเครือตามวรรคหนึ่งเป็นผู้ทำการเก็บรักษาสินค้าเฉพาะแก่บริษัทในเครือโดยรับบำเหน็จเป็นทางการค้าปกติต้องแจ้งข้อมูลพร้อมเอกสารหรือหลักฐานตามข้อ ๒ ณ สถานที่ราชการตามข้อ ๓ ภายในสามสิบวันนับแต่วันที่เริ่มประกอบกิจการในการตรวจสอบข้อมูลและเอกสารหรือหลักฐานตามวรรคหนึ่งและวรรคสองให้นำความในข้อ ๔ มาใช้บังคับโดยอนุโลม โดยให้ใช้แบบใบรับรองท้ายประกาศนี้ข้อ๖ ผู้มีคลังสินค้า ไซโลหรือห้องเย็นที่เก็บรักษาสินค้าเฉพาะแก่บริษัทในเครือโดยรับบำเหน็จเป็นทางการค้าปกติต้องแสดงใบรับรองการแจ้งข้อมูลไว้ในที่เปิดเผยเห็นได้ง่าย ณ สถานที่ทำการของผู้มีคลังสินค้า ไซโลหรือห้องเย็นที่เก็บรักษาสินค้าเฉพาะแก่บริษัทในเครือข้อ๗ ผู้มีคลังสินค้า ไซโลหรือห้องเย็นที่เก็บรักษาสินค้าเฉพาะแก่บริษัทในเครือโดยรับบำเหน็จเป็นทางการค้าปกติอยู่ก่อนวันที่ประกาศนี้ใช้บังคับให้แจ้งข้อมูลพร้อมเอกสารหรือหลักฐานตามข้อ ๒ ภายในสามสิบวันนับแต่วันที่ประกาศนี้ใช้บังคับในการตรวจสอบข้อมูลและเอกสารหรือหลักฐานตามวรรคหนึ่งให้นำความในข้อ ๔ มาใช้บังคับโดยอนุโลม โดยให้ใช้แบบใบรับรองท้ายประกาศนี้ประกาศ ณ วันที่ ๔เมษายน พ.ศ. ๒๕๕๙วิบูลย์ลักษณ์ ร่วมรักษ์อธิบดีกรมการค้าภายใน[เอกสารแนบท้าย]๑. แบบการแจ้งข้อมูลเกี่ยวกับคลังสินค้าไซโล หรือห้องเย็นที่เก็บรักษาสินค้าเฉพาะแก่บริษัทในเครือ๒. แบบใบรับรอง๓.แบบแจ้งการเปลี่ยนแปลงข้อมูลเกี่ยวกับคลังสินค้า ไซโลหรือห้องเย็นที่เก็บรักษาสินค้าเฉพาะแก่บริษัทในเครือ(ดูข้อมูลจากภาพกฎหมาย)ชวัลพร/ปริยานุช/จัดทำ๑๑ พฤษภาคม๒๕๕๙นุสรา/ตรวจ๑๖ มิถุนายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๐๑ ง/หน้า ๓๘/๔ พฤษภาคม ๒๕๕๙